【戰況R9】頭馬超有意義 韋達：我做見習生已幫馬主贏馬！
2024年05月08日 23:53
東網電視
更多新聞短片
尾場三班谷1200米，幾隻馬包括「川河動駒」、「天足貓」、「連連有盈」喺前面放，早段步速扯快咗，去到最後100米好多馬都停，結果連續4仗跑P的韋廐灰馬「撼天鐵翼」，在外欄一衝過晒，跑第2、3名則為內欄慳位上的「時尚風趣」及最輕磅的「家樂龍駒」。
起孖贏到34W嘅韋達，話今場頭馬對佢嚟講好有意義，因為自己曾經係見習生年代，曾為馬主Mary Slack家族建功，而「撼天鐵翼」季內表現一直保持準繩，只係有時際遇唔好，今場形勢有利馬匹作全力衝刺，馬匹享受場地，結果終可補中，以練馬師身份為Mary Slack建功，至於早前拚到腳傷的鎮倉寶「將王」，韋達現時狀況良好，遮打盃仍然係計劃之內。
第9場賽果：4-8-10-1
二重彩賽果：4-8(最後賠率14)